Споменик српским краљевима у Паризу и Споменик захвалности Француској у Београду

У XVI арондисману Париза налази се Сквер краља Александра I од Југославије. На њему је 9. октобра 1936, тачно две године након атентата у Марсеју, откривен споменик убијеном краљу Александру и његовом оцу краљу Петру I Карађорђевићу. Аутор групне скулптуре од бронзе је француски вајар Максим Реал дел Сарт, док је постоље осмислио архитекта Анри Шејо. Споменик приказује и српску народну ношњу, заставу и војничку униформу.

На чеоној страни исписано је: „Краљевима Србије и Југославије, Петру Ослободитељу и Александру Ујединитељу. У част наших великих пријатеља, од Париза и Француске”. На десној страни написане су последње речи краља Александра: „Чувајте ми Југославију, чувајте француско-југословенско пријатељство”.

Темељи француско-српског пријатељства стварани су од времена Наполеона, а знатно их је ојачао краљ Петар I у време своје владавине, познате као златно доба Србије. О значају који је Србија имала у 20. веку говори и то што се улица која води ка Јелисејским пољима зове Авенија краља Петра I од Србије, а улица која води до Марсових поља зове се Београдска улица.

С друге стране, у Београду, на Калемегдану, налази се Споменик захвалности Француској, скулптура вајара [Ивана Мештровић](https://sr.wikipedia.org/wiki/%D0%98%D0%B2%D0%B0%D0%BD_%D0%9C%D0%B5%D1%88%D1%82%D1%80%D0%BE%D0%B2%D0%B8%D1%9B)а. Постављен је 11. новембра 1930. у знак пријатељства, узајамне помоћи и сарадње [Србије](https://sr.wikipedia.org/wiki/%D0%A1%D1%80%D0%B1%D0%B8%D1%98%D0%B0) и [Француске](https://sr.wikipedia.org/wiki/%D0%A4%D1%80%D0%B0%D0%BD%D1%86%D1%83%D1%81%D0%BA%D0%B0) током [Првог светског рата](https://sr.wikipedia.org/wiki/%D0%9F%D1%80%D0%B2%D0%B8_%D1%81%D0%B2%D0%B5%D1%82%D1%81%D0%BA%D0%B8_%D1%80%D0%B0%D1%82). Споменик у бронзи приказује скулптуру жене која држи мач, што симболише Француску која јуриша у помоћ Србији. Са источне стране је рељеф жене која седи, оличење [Сорбоне](https://sr.wikipedia.org/wiki/%D0%A1%D0%BE%D1%80%D0%B1%D0%BE%D0%BD%D0%B0), просветне помоћи српској омладини у току и после рата.

**1.** У ком рату су у време краљева Петра I и Александра I Србија и Француска биле савезници? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2.** У ком париском арондисману се налази: Београдска улица: \_\_\_\_\_\_\_\_; Авенија краља Петра I: \_\_\_\_\_\_\_\_; Сквер краља Александра I: \_\_\_\_\_\_\_\_.

**3.** Који уметник је аутор париског споменика српским краљевима?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Који уметник је аутор београдског споменика Француској?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Споменик српским краљевима у Паризу и Споменик захвалности Француској у Београду

У XVI арондисману Париза налази се Сквер краља Александра I од Југославије. На њему је 9. октобра 1936, тачно две године након атентата у Марсеју, откривен споменик убијеном краљу Александру и његовом оцу краљу Петру I Карађорђевићу. Аутор групне скулптуре од бронзе је француски вајар Максим Реал дел Сарт, док је постоље осмислио архитекта Анри Шејо. Споменик приказује и српску народну ношњу, заставу и војничку униформу.

На чеоној страни исписано је: „Краљевима Србије и Југославије, Петру Ослободитељу и Александру Ујединитељу. У част наших великих пријатеља, од Париза и Француске”. На десној страни написане су последње речи краља Александра: „Чувајте ми Југославију, чувајте француско-југословенско пријатељство”.

Темељи француско-српског пријатељства стварани су од времена Наполеона, а знатно их је ојачао краљ Петар I у време своје владавине, познате као златно доба Србије. О значају који је Србија имала у 20. веку говори и то што се улица која води ка Јелисејским пољима зове Авенија краља Петра I од Србије, а улица која води до Марсових поља зове се Београдска улица.

С друге стране, у Београду, на Калемегдану, налази се Споменик захвалности Француској, скулптура вајара [Ивана Мештровић](https://sr.wikipedia.org/wiki/%D0%98%D0%B2%D0%B0%D0%BD_%D0%9C%D0%B5%D1%88%D1%82%D1%80%D0%BE%D0%B2%D0%B8%D1%9B)а. Постављен је 11. новембра 1930. у знак пријатељства, узајамне помоћи и сарадње [Србије](https://sr.wikipedia.org/wiki/%D0%A1%D1%80%D0%B1%D0%B8%D1%98%D0%B0) и [Француске](https://sr.wikipedia.org/wiki/%D0%A4%D1%80%D0%B0%D0%BD%D1%86%D1%83%D1%81%D0%BA%D0%B0) током [Првог светског рата](https://sr.wikipedia.org/wiki/%D0%9F%D1%80%D0%B2%D0%B8_%D1%81%D0%B2%D0%B5%D1%82%D1%81%D0%BA%D0%B8_%D1%80%D0%B0%D1%82). Споменик у бронзи приказује скулптуру жене која држи мач, што симболише Француску која јуриша у помоћ Србији. Са источне стране је рељеф жене која седи, оличење [Сорбоне](https://sr.wikipedia.org/wiki/%D0%A1%D0%BE%D1%80%D0%B1%D0%BE%D0%BD%D0%B0), просветне помоћи српској омладини у току и после рата.

**1.** У ком рату су у време краљева Петра I и Александра I Србија и Француска биле савезници? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2.** У ком париском арондисману се налази: Београдска улица: \_\_\_\_\_\_\_\_; Авенија краља Петра I: \_\_\_\_\_\_\_\_; Сквер краља Александра I: \_\_\_\_\_\_\_\_.

**3.** Који уметник је аутор париског споменика српским краљевима?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Који уметник је аутор београдског споменика Француској?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_